Sim City 3000





Építési tanácsok





Tervezés:





A következőkben egy általában sikeres város elrendezését látod. 


= : Út


R : Lakónegyed


C : Üzleti negyed


I : Ipari negyed

Két lakó egy üzleti és egy ipari negyed. 


A későbbiek során az üzleti és lakónegyedeket bátran keverheted egymással, mindig figyeld az RCI Indikátort a képernyő alján. A legfontosabb, hogy elegendő távolság legyen a lakó és az ipari negyedek között. 


Ez egy alapkiépítés de ne felejtsd el, hogy az iskolákat és az egyéb középületeket is el kell helyezned. 


Célszerű általában 4-6-8*4-6-8-as méretű zónákat kialakítani. Ne használj páratlan számokat lévén a legtöbb épület 2*2-es felépítésű. Takarékossági szempontból ugyan érdemesnek látszik8*8-asnál is nagyobb zónákat létrehozni, de a későbbiekben egyre nehezebb lesz a várost rendben tartani. 


A játék előrehaladtával az ipari negyedeket távolabb is elhelyezheted, de a nagyobb távolság miatt a szállítási költségek megnőnek. 


Ne felejtsd el a város tervezésekor azt sem, hogy az idő haladtával a szállítási lehetőségek bővülni fognak, tehát hagyj helyet vasútvonalak és autópályák számára. 


Legcélszerűbb az üzleti és ipari negyedek között fenntartani ezt a helyet, megakadályozva ezzel a környezetszennyezést. Ugyanide érdemes a repülőteret is építeni.





Kikötők:





Lehetőleg egyenes partszakaszra, és olyan helyre telepítsd, ahol legalább 4-5 egységnyi tiszta vízfelület van előtte.





Kb. így:





= :Út


W : Víz


H : Kikötő

Szállítás:





A közlekedési dugókat okos tervezéssel meg lehet előzni. A közlekedési lehetőségek közül legkevésbé az autópálya használata célszerű lévén, hogy nagyon drága és sok helyet is foglal. Feltétlenül érdemes helyet hagyni a vasútállomás (2*2) és a sínek számára. Elhelyezés szempontjából a földalattival lesz a legkönnyebb dolgod, de a borsos ára miatt csak a játék későbbi részében érdemes foglalkozni vele. 








Tűzoltóság és rendőrség:





Mielőtt a rohamszerű tűzoltóság és rendőrség építésébe kezdenél célszerű tájékozódnod a térképen, hogy városod e szempontból milyen lefedettséggel rendelkezik. Törekedj arra, hogy városod minden pontja lefedett legyen, de óvakodj a túlbiztosítástól, mivel ezek a szolgáltatások nagyon költségesek.


Szentelj különös figyelmet az ipari negyedek repülőterek és kikötők megfelelő rendőri erőkkel való ellátására, mivel ezek a bűn fő melegágyai. Ugyanez vonatkozik a tűzoltóságra is.








Oktatás és egészségügy:





Ezekre egyetlen aranyszabály vonatkozik. Építs, ha kérnek rá.


Rendszeresen látogasd meg tanácsadódat és óvakodj a korai fejveszett építkezéstől, ami könnyen anyagi csődöt okozhat. Ez az a terület, ami pénzügyi nehézségek esetén legkönnyebben elviseli a pénzhiányt. 








Szórakoztató intézmények:





Az állampolgárok nem vetik meg a szórakozást sem. Nem csak őket teszed boldogabbá, de a telekárakat is megemeled, ha ilyen célú épületeket emelsz. Tehát hozz létre szórakoztató központokat a lakó és üzleti negyedek között.








Közművek:





A víz és áramellátás a városi emberek alapvető szükséglete. A vízvezetékek a mellettük levő 7-7 egységnyi területet látják el ivóvízzel, így elegendő 14 egységenként lefektetnünk őket. Biztonsági szempontokból célszerű többszörösen csatlakoztatni őket, így földrengés vagy egyéb katasztrófák esetén csökken az esélye az esetleges vízkimaradásnak.


Erőmű építésekor nem csak a költségviszonylatokat kell figyelembe venni, hanem a környezetszennyezésre is tekintetre kell lenned. Ha anyagi lehetőségeid, és technológiád megengedi akkor a fúziós erőművek építése a legjobb döntés, mivel olcsón és tisztán működnek. Nem ajánlatos nukleáris erőműveket építeni, mert bár nagy termelékenységűek a legkisebb természeti katasztrófa hatására nukleáris katasztrófa következhet be, aminek eredményeként a vidék használhatatlanná válik. Tehát a játék elején szén vagy olajtüzelésű erőműveket később pedig fúziós erőműveket építs.





A vízművek kevésbé veszélyes létesítmények. A szivattyú talán a legjobb, mivel kevés helyet foglal és, nagy mennyiségű vizet produkál. Anyagi lehetőségek híján folyamodj a víztornyokhoz, de ezek nagy területre épülnek és az általuk szolgáltatott vízmennyiség is lényegesen kisebb. Ha sós víz található a környéken építs sótalanító berendezést, de vízhozam szempontjából ez is alulmarad a szivattyúval szemben.





A szemétszállítás is nagyon fontos a telekárak magasan tartásának szempontjából. Senki nem költözik szívesen olyan helyre, ahol az ember térdig gázol a szemétben. A szemetet többféleképpen kezelheted, pl.: szeméttelepek, újrafeldolgozó központok és szemétégetők révén.


Legcélszerűbb a szemétégető erőművek építése, melyek a kezelhető légszennyezés mellett nagy mennyiségű energiát szolgáltatnak. Az újrafeldolgozó központok is nagyon jók, de nem képesek az összes szeméttől megszabadítani a várost.








Költségvetés:





Két oldala van bevételek és kiadások. Mindig úgy gazdálkodj, hogy a bevételeid meghaladják a kiadásaidat. Ellenkező esetben kényszerszükségletek foganatosítására lesz szükség, aminek során általában a lakosságon csattan az ostor. 


Őket kímélendő legalább évente egyszer vess pillantást a költségvetés alakulására. 








Kiadások:





-Kölcsön-





Ha egy mód van rá, kerüld a kölcsönök felvételét, melyek nagy kamatokkal terhelik meg pénztárcádat. Egyes esetekben mégis nagy segítséget jelenthetnek, pl.: ha egy katasztrófa után hirtelen sok pénzt kell költened a javításokra. Minden más esetben azonban kétszer is gondold meg a pénz felvételét.





-Oktatás-





Erre fordítod költségeid nagy részét. Éppen ezért célszerű e területeken anyagi megszorításokat alkalmazni, ha bajba kerülsz, de ne tedd ezt huzamosabb időn keresztül. 





-Közegészségügy-





Nem túlságosan nagy tétel a költségvetésben. Ezzel is spórolhatsz ugyan, de nem nyersz rajta sokat.





-Tűzoltóság-





Ezzel kapcsolatban ne legyél szűkmarkú. 





-Utak-





Költségünk az úthálózat sűrűségétől függ. Általában nem nagy összeg, ha mégis azonnal tegyél lépéseket. Ne a költségvetési támogatást vond meg, hanem a szükségtelen útszakaszokat távolítsd el a városból.





-Rendőrség-





Itt sem szűkmarkúskodhatsz, de vigyázz arra, nehogy a rendőri jelenlét túlzott mértéke negatívan befolyásolja a lakosok morálját.





-Tömegközlekedés-





A költségei a tömegközlekedési hálózatod sűrűségével egyenesen arányosan változnak. Figyelj arra, hogy nem kell ötméterenként állomásokat építeni a városban, így az erre fordított összeg szintje elfogadható értéken marad. E támogatás mértéke nem függ a jegyáraktól. 








Bevételek:





-Üzletivitel-





Az üzleti bevételek az elfogadott ajánlatok révén szerezhetők (kaszinó, katonai bázis, börtön stb. létrehozása). A játék elején nagyon jól jöhet ez a kis plusz pénz, a későbbiekben megélhetsz nélküle. Érdemes talán a katonai bázisnak és a börtönnek helyet adnod, de lakosaid nem tolerálják a mérgező anyag lerakat városuk környékén való létesítését. Mindig olvasd el figyelmesen az ajánlatot, és nem mulaszd el szemügyre venni a negatív oldalát sem. Ezek az üzleti vállalkozások nem egyenlők az állampolgárok által felajánlott épületek létrehozásával, melyek mindig pozitív hatással vannak a városra (világítótorony, tőzsde emlékmű stb.). Ez utóbbiak azonban anyagilag nem jövedelmezők. 





-Közlekedési bevételek-





Ezeket az általában nem számottevő bevételeket a közlekedési rendszer generálja, az összeg a tömegközlekedés költségeinek fedezésére sem elegendő. 





-Katasztrófasegély-





Egy jó és egy rossz hír egyszerre. A jó: városod nagyobb összeghez jut, a rossz: ez sosem elég a nemrégiben pusztító katasztrófa által okozott károk elhárítására.





-Állampolgári adók-





Ez a legnagyobb bevételi forrás. Tartsd ezt észben, amikor játszadozni kezdesz a kivetett adó mértékével. A polgárok számától függően akár 1 % változtatás is nagy összeget jelenthet. Egyes esetekben lakosaid jajveszékelnek, hogy túl nagy terhek nehezednek rájuk, még akkor is, ha mindössze 2-3 %-os az aktuális adókulcs. Ekkor csökkentsd egy rövid időre, hogy abbahagyják a nyafogást, de ne bánj velük túl kesztyűs kézzel, mert elszemtelenednek. 


Vigyázva emeld az adóterheket, mert egy 5-8 %-os emeléssel tömeges elvándorlási hullámot indíthatsz meg. A játék elején célszerű magas 7-10 %-os szinten tartani az adót. Később, ha már elegendő a bevételed csökkentsd azt 4-6 %-ra. 





-Üzleti adók-





Ugyanúgy működnek, mint az állampolgári adók, de kisebb árbevételt eredményeznek. Változtatásuk nem befolyásolja nagymértékben a költségvetésedet.





-Ipari adók-





Az üzleti adókkal mérhetők össze jelentőségüket tekintve. A játék elején tulajdoníts nekik nagyobb jelentőséget. Itt segíthetnek ki leginkább az anyagi problémákból.








Takarékoskodás:





Költségvetési problémák esetén különböző megszorításokat kell alkalmaznod.





-Utilities (Közművek)-





Water Conservation:


Víztakarékosság: csökkenti a vízfogyasztást a városban. Ne használd, ha van elegendő ivóvíz, vagy ha nincs elég pénzed.





Power Conservation


Spórolás az árammal: ez az áramfogyasztást csökkenti. Ne kapcsold be, ha van elég tartalékenergiád, vagy nincs elég pénzed. 





-Health, Education (Egészségügy oktatás)-





Free Clinits:


-Ingyen klinikák-: javítják az általános egészségi körülményeket, kórházak hiányában megéri alkalmazni ezeket. A játék későbbi részében érdemes bekapcsolni, amikor már van elég pénzed.





Junior Sports:


Diáksport: emeli a műveltségi és csökkenti a bűnözési szintet. Amint lehet, kapcsold be.





Nuclear Free Zone:


Ennek bekapcsolásával többé nem építhetsz nukleáris erőműveket. Növeli a polgárok biztonságérzetét.





Pro Reading:


Kis ráfordítással növeli a műveltségi szintet. Érdemes bekapcsolni.





Public Smoking Ban:


A köztéren való dohányzás betiltása. Előnyös, de rendkívül költséges.


Csak a leggazdagabb, legjobban szervezett városok számára ajánlott.








Közbiztonság:





Neigborhood Watch:


Csökkenti a bűnözést a városban. 





Mandatory Smoke Detectors:


Mindig bekapcsolandó a füstérzékelők használata. Városodra egy kitörő tűzvész jelentheti a legnagyobb veszélyt, tegyél meg mindent, hogy csökkentsd ennek kockázatát.





Youth Curfew:


Közepes költséggel csökkenti a bűnözést, de nem okvetetlenül szükséges.





Crossing Guards:


Javítja az általános egészségi állapotokat, de nagy hátránya, hogy közlekedési dugókat okoz, ezért nem érdemes alkalmazni.








Környezet:





Leaf Burning Cam:


Hasznos dolog. Ingyenes, csökkenti a légszennyezettséget és a tűzvész kitörésének esélyét.





Landfill Gas Recovery:


Csak Landfill használata esetén van értelme alkalmazni. Hatása minimális.





Industrial Waste Disposal Tax:


Végre egy szabályozás, ami pénzt hoz. Hátránya, hogy a levegőt szennyező üzemek megfizetése helyett hajlamosak kivonulni a városból. Alkalmazása hosszútávon való alkalmazása mégis érdemes.





Clean Air:


Csökkenti a légszennyezést, de borsos ára miatt csak a játék későbbi részében érdemes bekapcsolni.





Dash Presort:


Növeli az újrafeldolgozó központok hatékonyságát, így ezek használata esetén célszerű bekapcsolni. Nem drága és számottevő pozitív hatással rendelkezik. 





Lawn Chemical Plan:


Mezőgazdasági iparágak kevésbé szívesen telepednek meg városodban ezután, de a vízszennyezés csökken. El kell hát döntened, hogy mi a fontosabb.





Backyard Composting:


Ha a szemét elszállítással kapcsolatban gondok merülnek fel, ez segíthet megoldani azokat.





Paper Reduction Act:


Hatása mint az előzőé, de van egy hátránya is, az ipari szféra felháborodottan reagál rá előbb vagy utóbb.





Tyre Recycling:


Gyakorlatilag semmibe nem kerül ezért érdemes bekapcsolni. 








A város:





Industrial Pollutant Impact Fee:


Ez is pénzt hoz. Alkalmazásakor a levegőt szennyező iparágak átmenetileg vonakodnak majd letelepedni a városban, de ne aggódj később beletörődnek, és inkább fizetnek.





Electronics Tax Incentive:


A tiszta iparágakat vonzza a városba. 





Homeless Shelter:


Növeli a telekárakat, hiszen a csavargók eltűnnek az utcákról. Mindig használd, mert az igazán nagy épületek csak a nagy értékű telkeken épülnek fel.





Aerospace Tax Incentive:


Szintén a tiszta iparágak letelepedését ösztönzi. A csomó egyforma projectből nem kell mindegyiket bekapcsolnod.





Tourist Promotion:


Fellendíti az üzletmenetet, de közlekedési problémákat is okoz. Inkább időről időre, és nem folyamatosan bekapcsolva érdemes használni.





Farmers Market:


Még több farmert csábít a városba, és heti egynapi aktív pihenést biztosít polgáraid számára. Alkalmazása ingyenes és érdemes.





Conservation Corps:


Meglehetősen költséges, de rengeteg pozitív hatást fejt ki. Csökken a bűnözés szintje és a szennyezés mértéke, és még több tiszta iparág képviselője telepszik le a városba. Érdemes bekapcsolnod, de tartsd rajta a szemed a költségek miatt.





Elecronics Job Fair:


Egy újabb eszköz a nem szennyező iparágak letelepítésére. Válassz!





Earthquake Resistance and Retro Funding:


Épületeid ellenállóbbak lesznek a földrengésekkel szemben. Érdemesebb ezt a kis összeget befizetned, mint később esetleg az egész várost újraépítened.





Public Access Cable:


Újra… tisztább iparágak.





Clean Industry Association:


Ez is a szennyezés visszaszorításában és a tisztább iparágak meghonosításában segít. Meglehetősen költséges, de lehetőség szerint bekapcsolandó.





Biotech Tax Incentives:


Tisztább ipar.








Szállítás (Transport):





Alternate Day Driving:


A közlekedési problémák megoldását szolgáló költséges lehetőség.





Subsidized Mass Transit:


50%-kal csökkenti a menetjegyek árából származó bevételt. Mivel ez amúgy sem nagy összeg, ha lehet, támogasd ez úton a tömegközlekedést.





Shuttle Service:


Érdemes a játék korai részén bekapcsolni, költséges ugyan, de enyhíti a közlekedéssel kapcsolatos problémákat.





Carpool Incentive:


Úgyszintén a közlekedési gondok megoldására szolgál. Túlzottan nagy költségei miatt csak a végső esetben alkalmazd.





Parking Fines:


Már a játék elején kapcsold be. A parkolási díj jelentős bevételhez juttat, és nem zavarja a polgárokat sem. Ha nyavalyognak is, hagyd figyelmen kívül.





Pénzügy:





Legalized Gambling:


Ne kapcsold be, csak ha a rendőrség megfelelően alacsony szinten képes tartani a bűnözést a városban. Hadd örüljenek a polgárok! Jelentős árbevételre is szert tehetsz, ami jótékony hatással lehet több sebből vérző költségvetési egyenlegedre.





Üzletelés a szomszédsággal:





Támogatás:


Nem igazán érdemes bármivel (víz, villamos energia) is támogatnod a szomszéd városokat. Az igaz, hogy szép összeg ütheti markodat, de a Sim City 3000-ben nincs igazán jól kidolgozva ennek az irányítási rendszere. Azt látod ugyan, hogy mennyi víz és energia áll rendelkezésedre, de nem lehet igazán megállapítani, hogy ebből mennyi a felesleg amit a szomszédaidnak szállítani tudsz. Az egyetlen mindenképp elfogadandó üzlet, a szemét elhelyezése városodban. A későbbiekben ugyanis megépítheted a szemétégető erőművet, aminek segítségével hihetetlen mennyiségű szemetet leszel képes energiatermelésre hasznosítani, ráadásul még fizetnek is érte.





Felajánlás:


Szomszédaid néha felajánlják, hogy szállítanak neked vizet vagy elektromos energiát. Nem érdemes függő viszonyba kerülni tőlük, légy önellátó építs szivattyúkat és erőműveket. 


Itt is érdemes a szeméttel üzletelni. Hajlamosak ugyanis arra, hogy tekintélyes összegért átveszik szemetedet. Az egyetlen zavaró tényező a virágzó szemétipar fenntartásában, az UFO-k alkalomszerű felbukkanása lehet, mert kedvenc időtöltésük szemétégetőid lerombolása.





Ata & Sasa


